เมื่อเช้าผมกลืนนํ้าลายแล้วเหมือนติดอะไรในคอสักอย่าง พอส่องกระจกดูแล้วปรากฎว่าลิ้นไก่มาห้อยยาวลงมาเกือบถึงลิ้น อยากถามว่าทำยังไงลิ้นไก่จะกลับมาเป็นปกติครับ
สวัสดีค่ะ หากปกติลิ้นไก่ไม่เคยยาวห้อยลงมาถึงลิ้น แสดงว่าลิ้นไก่เกิดการบวม ซึ่งอาจเกิดได้จาก1. ลิ้นไก่อักเสบ (uvulitis) ซึ่งสาเหตุอาจเกิดได้จาก- ติดเชื้อไวรัส เช่น จากเชื้อไวรัสที่ทำให้เกิดโรคไข้หวัด- เป็นคออักเสบหรือทอนซิลอักเสบซึ่งอาจทำให้ลิ้นไก่บวมไปด้วย- มีการติดเชื้ออื่นๆ ในช่องปาก เช่น เชื้อรา2. เป็นแผลร้อนบริเวณที่ลิ้นไก่3. การระคายเคืองจากโรคกรดไหลย้อน4. อาจเกิดจากร่างกายขาดน้ำ หรือบางรายอาจพบอาการลิ้นไก่บวมหลังดื่มแอลกอฮอล์ปริมาณมาก ซึ่งทำให้ร่างกายขาดน้ำตามมา5. การนอนกรนเสียงดังและต่อเนื่องนาน ซึ่งอาจทำให้ลิ้นไก่เกิดการสั่นไหวมากไปขณะกรนและเกิดการอักเสบตามมาได้6. เป็นเนื้องอกหรือมะเร็งที่ลิ้นไก่หรือเพดานอ่อนนอกจากนี้ยังอาจเกิดจากการแพ้สารต่างๆ การสูบบุหรี่หรือสูดควันบุหรี่ หรือควันต่างๆหากมีอาการของคออักเสบ หรือทอนซิลอักเสบ เช่น ไข้ ไอ มีเสมหะ มีน้ำมูก คอหอยแดง ต่อมทอนซิลบวมแดง มีจุดหนองที่ต่อมทอนซิล ก็ให้รักษาตามวิธีรักษาโรคคออักเสบและทอนซิลอักเสบแต่หากไม่อาการดังกล่าว รวมถึงไม่มีอาการผิดปกติอื่นๆ และไม่มีรอยโรคใดๆ ภายในช่องปาก แนะนำให้ดื่มน้ำมากๆ พักผ่อนให้เพียงพอ ลดการใช้เสียง กลั้วปากและคอด้วยน้ำเกลือบ่อยๆ หลีกเลี่ยงการสูดควันบุหรี่และควันต่างๆ เป็นต้น หากอาการยังไม่ดีขึ้น ควรไปพบแพทย์เพื่อหาสาเหตุค่ะสำหรับในผู้ที่อายุมากขึ้น ลิ้นไก่จะห้อยลงและดูยาวกว่าปกติได้ ซึ่งไม่ได้อันตรายแต่อย่างใด (หากไม่ได้ทำให้เกิดการนอนกรนเสียงดัง)